สร้างประโยคใจความหลักที่ยอดเยี่ยม หาใจความหลักที่ดีที่สุด
ไม่ว่าหัวข้อจะซับซ้อนขนาดไหน เกือบทุกใจความหลักสามารถสร้างจากการตอบคำถามได้   คำถาม: "ประโยชน์ของการใช้คอมพิวเตอร์ในห้องเรียนชั้นประถม 4 คืออะไร"  ใจความหลัก: "คอมพิวเตอร์ทำให้นักเรียนชั้นประถม 4 ได้เปรียบในการศึกษาด้านเทคโนโลยีและวิทยาศาสตร์ตั้งแต่แรกเริ่ม"   คำถาม: "ทำไมแม่น้ำมิสซิสซิปปี้จึงมีความสำคัญต่อนิยายเรื่อง การผจญภัยของฮักเกิลเบอร์รี่ ฟินน์ ของมาร์ก ทเวน"  ใจความหลัก: "แม่น้ำกลายเป็นสัญลักษณ์ของการแยกจากและการก้าวไปข้างหน้า เพราะแม่น้ำเป็นสิ่งที่แยกตัวละครของเราจากชนบท แต่ในขณะเดียวกันก็ยังคงให้โอกาสที่ดีที่สุดแก่ฮักและจิมที่จะได้เรียนรู้ซึ่งกันและกัน"   คำถาม: "ทำไมดูเหมือนว่าหลายคนไม่ชอบผู้นับถือลัทธิมังสวิรัติ ผู้สนับสนุนสิทธิสตรี และคนกลุ่มย่อยอื่นๆ ที่ "ปฏิบัติตามหลักศีลธรรม"  ใจความหลัก: "จากการศึกษาด้านสังคมวิทยาโดยละเอียด เราพบว่าโดยทั่วไปคนมักจะคิดว่าพวกที่ "ปฏิบัติตามหลักศีลธรรม" ดูถูกว่าพวกเขา "ด้อยกว่า" จึงทำให้เกิดความไม่พอใจและความขัดแย้ง ทั้งที่โดยทั่วไปแล้วไม่ได้เป็นแบบนั้น" ไม่ใช่ว่าทุกเรียงความจะมีจุดประสงค์เพื่อโน้มน้าว และไม่ใช่ว่าทุกเรียงความต้องการจะสอน วัตถุประสงค์ของงานเขียนจะช่วยให้คุณหาใจความหลักที่ดีที่สุดได้   งานเขียนเชิงวิเคราะห์: แยกองค์ประกอบของสิ่งใดสิ่งหนึ่งออกเพื่อตรวจสอบและทำความเข้าใจให้มากยิ่งขึ้น เช่น "การเปลี่ยนแปลงระหว่างคนรุ่นต่างๆ เป็นสิ่งที่ก่อให้เกิดความตึงเครียดส่วนใหญ่ในบทละคร เพราะอายุกลายเป็นแรงจูงใจให้ก่อความรุนแรงและความไม่สงบที่สั่นคลอนคิง เลียร์"   งานเขียนเชิงอธิบาย: สอนหรืออธิบายประเด็นให้กระจ่าง เช่น "การเกิดขึ้นของสาขาปรัชญาอย่างปฏิฐานนิยม ลัทธิมาร์กซิสต์ และทฤษฎีของดาร์วินในยุค 1800 ได้โจมตีและหักล้างคริสตศาสนาด้วยการให้ความสำคัญกับโลกตามความเป็นจริงที่จับต้องได้"   เชิงโต้แย้ง: แสดงประเด็นหรือสนับสนุนความคิดเห็นเพื่อเปลี่ยนใจคนอื่น เช่น "หากไม่มีกำลังที่มั่นคงและการตัดสินใจที่เฉียบขาดของบารัก โอบามาแล้ว อเมริกาคงไม่มีทางได้ฟื้นคืนจากหลุมดำที่เพลี่ยงพล้ำเข้าไปตั้งแต่ช่วงต้นของยุค 2000 ได้" คุณควรกล่าวถึงประเด็นใดประเด็นหนึ่งเพียงประเด็นเดียวโดยละเอียด เพื่อที่คุณจะได้สนับสนุนประเด็นของคุณได้อย่างสมบูรณ์ในเนื้อหาของงานเขียน ลองพิจารณาตัวอย่างต่อไปนี้   "แม้ว่าทั้งสองฝ่ายจะต่อสู้กันในสงครามกลางเมืองในเรื่องของการมีทาส แต่รัฐทางเหนือนั้นต่อสู้เพื่อเหตุผลทางศีลธรรม ในขณะที่รัฐทางใต้ต่อสู้เพื่อรักษาสถาบันของตนเอง"  "ปัญหาพื้นฐานของอุตสาหกรรมเหล็กกล้าในอเมริกาคือการขาดเงินทุนในการซ่อมแซมโรงงานและอุปกรณ์ที่ล้าสมัย"  "งานเขียนของเฮมิงเวย์ช่วยสร้างสไตล์การเขียนร้อยแก้วรูปแบบใหม่ด้วยการใช้บทสนทนาที่ยืดยาว ประโยคที่สั้นลง และคำที่แสดงความเป็นอังกฤษอย่างชัดเจน" ใจความหลักที่ดีที่สุดจะหาวิธีใหม่ๆ ที่น่าตื่นตาตื่นใจในการเปิดประเด็นหัวข้อ ใจความหลักแบบนี้จะสดใหม่และแสดงถึงการเปลี่ยนแปลง ซึ่งจะทำให้เรียงความของคุณดูสดใหม่และไม่เหมือนใครด้วย  "หลังจากที่เห็นเขาทำร้ายตัวเองในครั้งที่ 3 และ 4 แล้ว สุดท้ายเราจะเข้าใจว่าฮักก์ ฟินน์เป็นผู้ที่นิยมความเจ็บปวดเต็มตัวคนแรกในงานวรรณกรรม" "การกำเนิดขึ้นของเทคโนโลยีอินเทอร์เน็ตทำให้กฎหมายลิขสิทธิ์ไม่มีความสำคัญ เพราะทุกคนสามารถและควรได้เสพงานเขียน ภาพยนตร์ ศิลปะ และเพลงโดยไม่เสียเงิน" "แม้ว่าระบบนี้จะทำหน้าที่ได้อย่างน่าชื่นชมในช่วง 2 ศตวรรษที่ผ่านมา แต่งานวิจัยล่าสุดได้แสดงให้เห็นว่า อเมริกาจำเป็นต้องทิ้งระบบสองพรรคการเมืองโดยเร็ว" อย่าจู่ๆ ก็คิดใจความหลักขึ้นมาแล้วไปหาข้อมูลทีหลัง ใจความหลักคือจุดสุดท้ายของงานวิจัย ไม่ใช่จุดเริ่มต้น คุณต้องใช้ใจความหลักที่คุณสามารถใช้หลักฐานต่างๆ มาสนับสนุนได้   ตัวอย่างใจความหลักที่ดี:  "ด้วยการแสดงความรับผิดชอบต่อความขัดแย้งที่ยากลำบาก ยอมรับและตั้งคำถามกับความขัดแย้งเหล่านั้น เบลกได้รังสรรค์ศรัทธาของเขาขึ้นและยืนหยัดเพื่อศรัทธานั้นมากกว่าเดิม ท้ายที่สุดแล้วหนทางเดียวที่กวีนิพนธ์ของเขาจะมีศรัทธาได้ก็คือการสูญเสียศรัทธาไปชั่วคราว " "จากความเชื่อและสาขาปรัชญาที่มีการรวบรวมหลักฐานไว้เป็นอย่างดี สังคมอัตถิภาวนิยมที่ปราศจากแนวคิดเรื่องอดีตหรืออนาคตไม่สามารถเลี่ยงจากภาวะหยุดนิ่งได้" "จากการอ่านบทกวี “Ode to a Nightingale” ผ่านสายตาของนักรื้อสร้างสมัยใหม่ เราจะเห็นได้ว่าคีตส์มองกวีนิพนธ์ในฐานะรูปแบบการเขียนที่ไม่หยุดนิ่งและขึ้นอยู่กับบุคคลมากกว่าจะเป็นรูปแบบการเขียนที่มีข้อกำหนดตายตัว"    ตัวอย่างใจความหลักที่ไม่ดี:  "พวกคนผิดเป็นผู้ชนะในการปฏิวัติอเมริกา" ถึงจะฟังดูฉะฉานและน่าตื่นเต้น แต่การที่จะบอกว่าใคร "ถูก" ใคร "ผิด" นั้นเป็นเรื่องที่พิสูจน์ได้ยากและขึ้นอยู่กับความคิดเห็นส่วนบุคคลมากๆ "ทฤษฎีการถ่ายทอดลักษณะทางพันธุกรรมเป็นทฤษฎีที่ผูกยึดทุกปฏิสัมพันธ์ของมนุษย์" ฟังดูซับซ้อนและแสดงความมั่นใจมากเกินไป เพราะขอบข่ายของ "ทุกปฏิสัมพันธ์ของมนุษย์" นั้นกว้างเกินไป "นิยายเรื่อง Tinkers ของพอล ฮาร์ดิงท้ายที่สุดแล้วเป็นการร้องขอให้ช่วยจากนักเขียนผู้ซึ่งสิ้นหวังอย่างเห็นได้ชัด" ถ้าคุณไม่ได้สัมภาษณ์ฮาร์ดิงอย่างละเอียดหรือไม่มีแหล่งข้อมูลอ้างอิงชีวิตจริงของเขามากนัก คุณไม่มีทางพิสูจน์ได้เลยว่าอะไรคือข้อเท็จจริงและอะไรเป็นส่วนที่แต่งเติมขึ้น" ขั้นตอนนี้คือขั้นตอนแรกในการเขียนงานและประโยคใจความหลักเพราะทิศทางของงานเขียนจะขึ้นอยู่กับว่าคุณเขียนเรื่องอะไร อย่างไรก็ตามคุณอาจจะต้องข้ามขั้นตอนนี้ไปหากคุณต้องเขียนหัวข้อตามที่กำหนด เป้าหมายของขั้นตอนนี้คือหาประเด็นแคบๆ ที่เฉพาะเจาะจงในหัวข้อที่คุณสามารถสร้างข้อโต้แย้งของตัวเองได้ เช่นในหัวข้อคอมพิวเตอร์ก็มีมุมมองต่างๆ มากมายที่สามารถขยายต่อไปได้อย่างฮาร์ดแวร์ ซอฟต์แวร์ และการเขียนโปรแกรม แต่หัวข้อที่กว้างแบบนั้นไม่ใช่ใจความหลักที่ดี แต่หัวข้อที่แคบลง เช่น ผลกระทบของ Steve Jobs ที่มีต่ออุตสาหกรรมคอมพิวเตอร์ยุคใหม่จะทำให้หัวใจสำคัญของงานเขียนชัดเจนยิ่งขึ้น ปกติแล้วผู้สอนจะเป็นผู้กำหนดปัจจัยเหล่านี้ แต่ถึงแม้ว่าคุณจะเป็นผู้กำหนดปัจจัยเหล่านี้ขึ้นมาเอง คุณก็ต้องเข้าใจว่าปัจจัยเหล่านี้มีผลต่อประโยคใจความหลักของคุณเป็นอย่างมาก ถ้าคุณเขียนงานเขียนเชิงโน้มน้าว จุดประสงค์ของคุณคือเพื่อพิสูจน์บางอย่างกับคนบางกลุ่ม ถ้าคุณเขียนงานเขียนเชิงพรรณนา จุดประสงค์ของคุณคือเพื่อพรรณนาบางอย่างให้คนบางกลุ่ม และสิ่งเหล่านี้ก็ต้องสะท้อนออกมาในใจความหลักของคุณอยู่บ้าง การรู้มาตรฐานพื้นฐานของงานเขียนไม่เพียงแต่ช่วยให้คุณเขียนใจความหลักได้ตามความยาวที่เป็นที่ยอมรับกันโดยทั่วไปเท่านั้น แต่ยังช่วยให้คุณเห็นด้วยว่าคุณควรจัดเรียงข้อโต้แย้งทั้งหมดอย่างไร ใจความหลักของคุณควรประกอบด้วย 2 ส่วนดังนี้:   หัวข้อหรือประเด็นที่ชัดเจน สรุปสั้นๆ ของสิ่งที่คุณจะพูด วิธีการมองใจความหลักอีกวิธีหนึ่งก็คือ ให้มองว่าใจความหลักเป็นสูตรหรือแบบแผนที่สอดรับกับความคิดของคุณ : [บางสิ่ง] [ทำบางสิ่ง] เพราะ [เหตุผล] เพราะ [เหตุผล], [บางสิ่ง] [จึงทำบางสิ่ง] แม้ว่า [หลักฐานโต้แย้ง], [บางสิ่ง] แสดงให้เห็นว่า [บางสิ่ง] [ทำบางสิ่ง]   ตัวอย่างสุดท้ายใส่แนวคิดโต้แย้งลงไปด้วย ซึ่งทำให้ใจความหลักซับซ้อนขึ้นแต่ก็ทำให้ข้อโต้แย้งของคุณแข็งแกร่งขึ้นด้วย ซึ่งจริงๆ แล้วคุณควรนึกถึงแนวคิดที่โต้แย้งกับใจความหลักของคุณทั้งหมดอยู่เสมอ การทำเช่นนี้จะช่วยขัดเกลาใจความหลักของคุณและยังบังคับให้คุณได้พิจารณาถึงข้อโต้แย้งที่คุณต้องหักล้างในงานเขียนของคุณด้วย การเขียนใจความหลักพื้นฐานจะช่วยให้คุณเขียนงานได้ตามทิศทางที่ถูกต้องและบังคับให้คุณต้องพิจารณาใจความหลักอย่างถี่ถ้วน ขยายความคิดของคุณออกไป และอธิบายเนื้อหาของงานเขียนให้ชัดเจน แล้วคุณจะสามารถพิจารณาใจความหลักของคุณได้อย่างสมเหตุสมผล ชัดเจน และกระชับ  การกำหนดว่าจะต้องเขียนใจความหลักเมื่อไหร่นั้นแบ่งออกเป็น 2 แนวคิดด้วยกัน บางกลุ่มก็บอกว่าคุณไม่ควรเขียนงานโดยที่ไม่มีใจความหลักในหัวและเขียนลงไปแล้ว แม้ว่าในตอนท้ายคุณอาจจะเปลี่ยนใจความหลักของคุณได้นิดหน่อย แต่อีกแนวคิดหนึ่งบอกว่าคุณอาจจะไม่รู้ทิศทางของตัวเองจนกว่าจะไปถึงจุดนั้น เพราะฉะนั้นไม่ต้องเขียนใจความหลักจนกว่าคุณจะรู้ว่าใจความหลักคืออะไร ก็แล้วแต่คุณจะเลือกเลยว่าวิธีไหนที่ดีที่สุดสำหรับคุณ ประเด็นของขั้นตอนนี้คือ การแน่ใจว่าคุณได้หลีกเลี่ยงข้อผิดพลาดที่ทำให้ใจความหลักของคุณไม่โน้มน้าวใจผู้อ่าน พิจารณาประเด็นต่อไปนี้เพื่อให้รู้ว่าต้องทำอย่างไรและต้องเลี่ยงอะไร:   อย่าเขียนใจความหลักในรูปแบบของคำถาม หน้าที่ของใจความหลักคือตอบคำถาม ไม่ใช่ถามคำถาม ใจความหลักไม่ใช่รายการ ถ้าคุณพยายามจะตอบคำถามบางอย่าง การมีตัวแปรมากเกินไปจะทำให้งานเขียนของคุณขาดจุดสำคัญ งานเขียนจะต้องสั้นและกระชับ อย่ากล่าวถึงหัวข้อใหม่ที่คุณไม่ได้ตั้งใจจะอภิปรายในงานเขียนของคุณ อย่าใช้สรรพนามบุรุษที่ 1 โดยทั่วไปการใช้ประโยคอย่างเช่น "ฉันจะแสดง..." นั้นไม่เป็นที่ยอมรับในหมู่นักวิชาการ อย่าพยายามเอาชนะ ประเด็นของงานเขียนคือการโน้มน้าวให้คนเชื่อในจุดยืนของคุณ ไม่ใช่ทำให้เขาเบือนหน้าหนี และวิธีที่ดีที่สุดที่จะโน้มน้าวใจคนได้คือการทำให้พวกเขาอยากฟังคุณ แสดงแนวคิดของคุณด้วยน้ำเสียงที่เปิดกว้าง หาจุดร่วมกันระหว่างมุมมองต่างๆ มองว่ามันเป็น "ใจความหลักที่ดีประมาณหนึ่ง" ที่สามารถเปลี่ยนแปลงได้ ขณะที่คุณเขียนงานคุณอาจจะพบว่าความคิดเห็นของตัวเองเปลี่ยนไป หรือทิศทางของคุณอาจจะเบี่ยงเบนไปเล็กน้อย เพราะฉะนั้นคุณต้องย้อนกลับมาอ่านใจความหลักของคุณอยู่เสมอ เปรียบเทียบใจความหลักกับงานเขียน และเปลี่ยนแปลงตามความเหมาะสมเพื่อให้ใจความหลักกับงานเขียนสอดคล้องกัน พอคุณเขียนงานเสร็จแล้ว ให้ย้อนกลับไปดูใจความหลักของคุณและพิจารณาว่าต้องปรับใจความหลักอีกไหม
เริ่มจากคำถาม แล้วใช้คำตอบของคุณเป็นใจความหลัก. เกลาใจความหลักของคุณให้สอดคล้องกับประเภทของงานเขียน. แสดงจุดยืนที่ชัดเจนเพื่อให้ใจความหลักของคุณแข็งแกร่งยิ่งขึ้น. เขียนข้อโต้แย้งที่คุณไม่เคยเห็นมาก่อน. แน่ใจว่าใจความหลักของคุณสามารถพิสูจน์ได้. เลือกหัวข้อที่คุณสนใจ. ค้นคว้าหัวข้อนั้นๆ. รู้ประเภท จุดประสงค์ และผู้อ่านงานเขียน. เขียนตามโครงสร้างมาตรฐาน. เขียนใจความหลัก. วิเคราะห์ประโยคใจความหลักเมื่อคุณคิดว่าคุณได้ประโยคใจความหลักเวอร์ชันสุดท้ายหรือเวอร์ชันที่ดีประมาณหนึ่งแล้ว. รู้ว่าคุณไม่จำเป็นต้องได้ใจความหลักที่แน่ชัด.
https://www.wikihow.com/Write-a-Thesis-Statement https://www.wikihow.com/Write-a-Thesis-Statement
Crafting Great Thesis Statements Finding the Perfect Thesis